Tommi Huolila

Tommi Huolila (s. 31. tammikuuta 1993 Salo) on suomalainen kilpauransa päättänyt koripalloilija.

Isona laitahyökkääjänä ja korinaluspelaajana pelannut Huolila edusti pääsarjatasolla pisimpään Joensuun Katajaa jossa voitti Suomen mestaruuden vuosina 2015 ja 2017 oltuaan vuoden 2015 loppuottelusarjan ratkaisupelaajia. Katajassa Huolila pelasi myös Mestarien liigaa, EuroChallengea ja FIBA Europe Cupia.Tommi Huolila – Suomen Koripalloliitto Salon Vilppaan kasvatti Huolila pelasi urallaan 54 nuorten maaottelua.

 Ura 
 Seurajoukkueura 
Huolila oli Salon Vilppaan kasvatti ja pelasi seuran juniorijoukkueissa muun muassa A-nuorten SM-sarjaa, jossa hän saavutti SM-pronssia kaudella 2010–2011. Samana kautena hän myös debytoi seuran edustusjoukkueessa Korisliigassa. Hän pelasi myös kaudella 2011–2012 A-nuorten SM-sarjaa, jossa hän oli sarjan torjuntatilaston paras (2,6) sekä levypallotilaston kolmas (10,6).

Huolila edusti Salon Vilpasta vuoteen 2013 asti ja siirtyi kaudeksi 2013–2014 Namika Lahteen. Kausi oli hänen läpimurtokautensa ja hän pelasi 45 ottelua, joissa hän teki keskimäärin 3,9 pistettä ja otti 3,0 levypalloa ottelua kohden.

Yhden pelikauden jälkeen Namikassa Huolila siirtyi Joensuun Katajaan. Hän oli suunnitellut pysyvänsä Lahdessa, mutta sopimuksenteossa tuli vaikeuksia. Samaan aikaan Katajan pelaaja ja nuorten maajoukkuevalmentaja Petri Virtanen kysyi Huolilalta kiinnostusta siirtyä Joensuuhun, ja tämä suostui.http://www.karjalainen.fi/urheilu/uutis-alueet/koripallo/item/57171-huolila-rakastui-katajaan-ja-joensuuhun-jotain-aivan-ihmeellista  Huolila aloitti Korisliigan syyskauden hyvin, mutta nilkkavamma piti hänet sivussa pelikentiltä vuodenvaihteessa parin kuukauden ajan. Huolila harjoitteli kovaa palatessaan pelikuntoon, mutta kärsi omien sanojensa mukaan pitkään henkisestä lukosta.http://www.basket.fi/uutiset/?x126818=31701043

Kataja eteni loppuotteluihin, joiden ensimmäisessä ottelussa joukkueen vakiorotaation ainoa yli kaksimetrinen pelaaja, sentteri Tom Knight loukkaantui eikä pystynyt enää pelaamaan tulevissa otteluissa. 198-senttisenä Korisliigasentteriksi alimittainen ja ottelusarjan aikana erittäin väsyneeltä vaikuttanut Huolila siirtyi loppujen ottelujen ajaksi pelaamaan aikaisempaa suuremmalla vastuulla ja peliajalla lähemmäksi koria erinomaisilla esityksillä muun muassa puolustaen hyvin maajoukkuesentteri Tuukka Kottia.http://yle.fi/urheilu/katajan_yllatyssankari_isot_saappaat_oli_taytettavana/7997880 Molemmat joukkueet voittivat kotiottelunsa, ja mestaruus ratkesi Joensuussa, jossa Kataja voitti pistein 88–85. Huolila teki ratkaisuottelussa 20 pistettä (2 p 9/11) ja otti seitsemän levypalloa joista kolme hyökkäyspäässä. Hänet valittiin ottelun parhaaksi pelaajaksi.http://yle.fi/urheilu/parhaana_palkittu_nuori_yllattaja_tuntuu_todella_hyvalta/8003920http://www.mtv.fi/sport/muut-lajit/koripallo/artikkeli/lex-hollo-huikeat-korisfinaalit-katajan-juhlaa/5102994 

Helmikuussa 2016 Huolila teki Katajan kanssa kolmen kauden mittaisen jatkosopimuksen.http://www.katajabasket.fi/tommi-huolila-ja-jesse-niemi-sopivat-jatkosta-kataja-basketissa/ Vuonna 2017 Kataja ja Huolila voittivat toisen Suomen mestrauutensa.

Pelikausi 2018–2019 jäi Huolilan viimeiseksi. Hän koki saavansa paremmat tulot työelämästä urheilun sijaan, eikä tuntenut enää paloa koripallon pelaamiseen, jota ei oikein ollut mahdollista yhdistää työelämään. Huolila päätti myös lopettaa kilpauransa ennen kuin olisi mahdollisesti loukkaantunut vakavasti. Hän myös karsasti Korisliigan silloista neljän ulkomaalaispelaajan kiintiötä, joka söi hänen vastuutaan Katajan rotaatiossa.Urheilulehti 16.10.2019, 46–47

 Maajoukkue 

Huolila pelasi yhteensä 54 nuorten maaottelua. Vuonna 2013 alle 20-vuotiaiden B-divisioonan EM-kilpailuissa Suomen ja Portugalin välinen ottelu viivästyi puolella tunnilla Huolilan donkattua koritelineen rikki alkuverryttelyssä.http://www.basket.fi/maajoukkueet/uutiset/?x9029133=18462883  Kesäkuussa 2015 hänet nimettiin Suomen haastajamaajoukkuerinkiin.http://www.basket.fi/uutiset/kaikki_uutiset/?x122462=32341731 Haastajamaajoukkueessa Huolila pelasi 20 ottelua 4,2 pisteen keskiarvolla.

 Saavutukset 
 Suomen mestaruus 2015

 Pelityyli ja ominaisuudet 

Huolila oli sentterimäisesti kovaa tilanteisiin mennyt pelaaja, jonka fyysiset ominaisuudet auttoivat pelaamaan pidempiä pelaajia vastaan.http://www.namikalahti.com/?x103997=327636  Erityisesti usein mainittiin Huolilan syliväli, josta oli hyötyä mm. levypalloissa ja puolustuksessa.http://www.katajabasket.fi/edustusjoukkue/uutiset/2014-15/uutiset682.php Kolmen pisteen heittoja Huolila ei juuri heittänyt ja onnistui niissä huonosti.

 Lähteet 
 Tommi Huolila Suomen Koripalloliitto
 Maajoukkueprofiili  Suomen Koripalloliitto
 Tommi Huolila Kataja Basket Club


 Viitteet 

 Aiheesta muualla 
 Tommi Huolilalle koripallo ja opiskelu ovat "fifty-fifty" – tiedossa painit jugo-mörssäreiden kanssa YLE Pohjois-Karjala 5.1.2016. Viitattu 6.1.2016.

Luokka:Suomalaiset koripalloilijat
Luokka:Vuonna 1993 syntyneet
Luokka:Elävät henkilöt